ddrg/super_eurlex huggingface dataset:
KOMMISSIONENS BESLUTNING af 31. oktober 1995 om EF-tilskud til antigenlagre i Italien bestemt til fremstilling af mund- og klovesygevacciner (Kun den italienske tekst er autentisk) (Tekst af betydning for EØS) (95/476/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 14, og

ud fra følgende betragtninger:

I henhold til Rådets beslutning 91/666/EØF af 11. december 1991 om oprettelse af EF-beredskabslagre af mund- og klovesygevacciner (3) har etableringen af antigenbanker udgjort en del af EF-foranstaltningen, der går ud på at oprette EF-beredskabslagre af M& K-vacciner;

ifølge beslutningens artikel 3 er Istituto Zooprofilattico Sperimentale di Brescia (Italien) udpeget som antigenbank med henblik på forsyning af EF-beredskabslagrene;

de funktioner og opgaver, der påhviler antigenbanker, er beskrevet i beslutningens artikel 4; EF-tilskud gives på betingelse af, at antigenbanken gennemfører disse opgaver;

der bør fastsættes et EF-tilskud til antigenbankerne, så de kan udføre de opgaver, der omhandles i beslutningen;

af budgethensyn gives EF-tilskuddet for en periode på et år;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

EF yder et tilskud til Italien med henblik på oplagring af antigener bestemt til fremstilling af mund- og klovesygevacciner.

Artikel 2

Gennemførelsen af den i artikel 1 omhandlede foranstaltning varetages af Istituto Zooprofilattico Sperimentale Brescia (Italien). Foranstaltningen skal gennemføres i overensstemmelse med artikel 4 i beslutning 91/666/EØF.

Artikel 3

EF-tilskuddet fastsættes til højst 70 000 ECU for perioden fra den 1. august 1995 til den 31. juli 1996.

Artikel 4

EF-tilskuddet ydes som følger:

- 70 % som forskud efter anmodning fra Italien

- restbeløbet mod bilag som bevis for foranstaltningernes udførelse.

Artikel 5

Denne beslutning er rettet til Den Italienske Republik.

Udfærdiget i Bruxelles, den 31. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.

(3) EFT nr. L 368 af 31. 12. 1991, s. 21.
KOMMISSIONENS BESLUTNING af 27. oktober 1995 om EF-tilskud til driften af EF-referencelaboratoriet for klassisk svinepest, Hannover, Tyskland (Kun den tyske udgave er autentisk) (Tekst af betydning for EØS) (95/472/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved Kommissionens beslutning 94/370/EF (2), særlig artikel 28, stk. 2, og

ud fra følgende betragtninger:

I bilag VI til Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest (3), senest ændret ved akten vedrørende Østrigs, Finlands og Sveriges tiltrædelse, er Institut für Virologie der Tierärztlichen Hochschule, Hannover, Tyskland, udpeget som EF-referencelaboratorium for klassisk svinepest;

alle laboratoriets opgaver er anført i bilag VI til nævnte direktiv; EF-tilskuddet ydes på betingelse af, at laboratoriet varetager disse opgaver;

der bør ydes EF-tilskud til EF-referencelaboratoriet, så at det kan varetage nævnte opgaver;

af budgethensyn gives EF-tilskuddet for en periode på et år;

med henblik på kontrol bør artikel 8 og 9 i Rådets forordning (EØF) nr. 729/70 af 21. april 1970 om finansiering af den fælles landbrugspolitik (4), senest ændret ved forordning (EØF) nr. 2048/88 (5), anvendes;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

EF yder tilskud til Tyskland med henblik på de opgaver, der skal varetages af EF-referencelaboratoriet for klassisk svinepest på Institut für Virologie der Tierärztlichen Hochschule, Hannover, Tyskland.

Artikel 2

Institut für Virologie der Tierärztlichen Hochschule, Hannover, Tyskland, varetager de opgaver, som artikel 1 henviser til. Bilag VI til Rådets direktiv 80/217/EØF anvendes.

Artikel 3

EF-tilskuddet fastsættes til højst 130 000 ECU for perioden fra 1. oktober 1995 til 30. september 1996.

Artikel 4

EF-tilskuddet ydes som følger:

- 70 % som forskud efter anmodning fra Tyskland

- restbeløbet mod fremlæggelse af tekniske og finansielle bilag. Bilagene forelægges inden den 1. december 1996.

Artikel 5

Artikel 8 og 9 i Rådets forordning (EØF) nr. 729/70 finder anvendelse med de fornødne ændringer.

Artikel 6

Denne beslutning er rettet til Tyskland.

Udfærdiget i Bruxelles, den 27. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.

(3) EFT nr. L 47 af 21. 2. 1980, s. 11.

(4) EFT nr. L 94 af 28. 4. 1970, s. 13.

(5) EFT nr. L 185 af 15. 7. 1988, s. 1.
KOMMISSIONENS BESLUTNING af 27. oktober 1995 om listen over godkendte akvakulturbrug i Frankrig (Tekst af betydning for EØS) (95/473/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved direktiv 95/22/EF (2), særlig artikel 6, og

ud fra følgende betragtninger:

Medlemsstaterne kan for akvakulturbrug, der ligger i en ikke-godkendt zone i henseende til infektiøs hæmatopoietisk nekrose (IHN) og egtvedsyge (VHS), opnå status som godkendte akvakulturbrug, der er fri for de nævnte sygdomme;

Frankrig har ved skrivelse af 1. august 1995 tilsendt Kommissionen begrundelser for meddelelse af status som godkendt akvakulturbrug, i henseende til IHN og VHS, i en ikke-godkendt zone til nogle akvakulturbrug samt de nationale bestemmelser, der sikrer, at reglerne for opretholdelse af godkendelsen overholdes;

Kommissionen og medlemsstaterne har foretaget en gennemgang af de begrundelser, Frankrig har fremsendt for disse akvakulturbrugs vedkommende;

efter denne gennemgang blev der anmodet om yderligere information, navnlig for så vidt angår visse akvakulturbrugs geografiske og hydrografiske beliggenhed;

gennemgangen af disse oplysninger har vist, at visse akvakulturbrug opfylder alle betingelserne i artikel 6 i direktiv 91/67/EØF;

disse akvakulturbrug kan således opnå status som godkendte akvakulturbrug beliggende i en ikke-godkendt zone;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

De i bilaget anførte akvakulturbrug anerkendes som godkendte akvakulturbrug i en ikke-godkendt zone i henseende til IHN og VHS.

Artikel 2

Denne beslutning er rettet til medlemsstaterne.

Udfærdiget i Bruxelles, den 27. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 46 af 19. 2. 1991, s. 1.

(2) EFT nr. L 243 af 11. 10. 1995, s. 1.

BILAG

AKVAKULTURBRUG, DER ER GODKENDT I FRANKRIG I HENSEENDE TIL IHN OG VHS

1. Pisciculture de Sarrance

Pyrénées Atlantiques

F-40260 Castets

2. Pisciculture des Sources

Aveyron

F-12540 Cornus
KOMMISSIONENS BESLUTNING af 24. oktober 1995 om listen over de kontrolprogrammer for forebyggelse af zoonoser, der kan få EF-tilskud i 1996 (Tekst af betydning for EØS) (95/469/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 32, og

ud fra følgende betragtninger:

Ved udarbejdelsen af listen over de kontrolprogrammer for forebyggelse af zoonoser, der kan få EF-tilskud i 1996, samt fastsættelsen af den påtænkte procentsats og beløbet for tilskuddet til det enkelte program, bør der tages hensyn til det enkelte programs interesse for EF såvel som omfanget af disponible bevillinger;

Kommissionen har med hensyn til zoonoser ved beslutning 94/507/EF (3) godkendt den af Danmark forelagte tilsyns- og kontrolplan for salmonella hos fjerkræ;

Danmark har meddelt Kommissionen tilstrækkelige oplysninger til at denne kan vurdere EF's interesse i at fastsætte et EF-tilskud for 1996;

Grækenland og Portugal har fremlagt et kontrolprogram for echinokokkose/hydatidose; Kommissionen har gennemgået disse programmer både ud fra et veterinært og finansielt synspunkt;

de programmer, der er opført på listen i denne beslutning, skal senere godkendes særskilt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité.

VEDTAGET FØLGENDE BESLUTNING:

Artikel 1

1. De programmer, der er opført på listen i bilaget, kan få EF-tilskud i 1996.

2. For de i stk. 1 omhandlede programmer er de foreslåede procentsatser og beløb for EF-tilskuddet angivet i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 24. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.

(3) EFT nr. L 203 af 6. 8. 1994, s. 25.

BILAG

>TABELPOSITION>
KOMMISSIONENS BESLUTNING af 25. oktober 1995 om fastsættelse af listen over godkendte fiskebrug i Belgien (Tekst af betydning for EØS) (95/470/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved direktiv 95/22/EF (2), særlig artikel 6, og

ud fra følgende betragtninger:

Medlemsstaterne kan for fiskebrug beliggende i en ikke-godkendt zone opnå status som godkendt brug fri for bestemte fiskesygdomme;

Belgien har ved brev af 7. marts 1995 forelagt Kommission begrundelserne for at indrømme et brug status med hensyn til infektiøs hæmatopoietisk nekrose (IHN) og egtvedsyge (VHS) som godkendt brug beliggende i en ikke-godkendt zone samt de nationale bestemmelser, der garanterer overholdelse af reglerne om opretholdelse af godkendelsen;

Kommissionen og medlemsstaterne har gennemgået de begrundelser, Belgien har fremsendt for dette brugs vedkommende;

det fremgår af denne gennemgang, at bruget opfylder samtlige krav i artikel 6 i direktiv 91/67/EØF;

bruget kan tildeles status som godkendt brug beliggende i en ikke-godkendt zone;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Det i bilaget nævnte fiskebrug anerkendes som godkendt brug beliggende i en ikke-godkendt zone, for så vidt angår IHN og VHS.

Artikel 2

Denne beslutning er rettet til medlemsstaterne.

Udfærdiget i Bruxelles, den 25. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 46 af 19. 2. 1991, s. 1.

(2) EFT nr. L 243 af 11. 10. 1995, s. 1.

BILAG

GODKENDTE BRUG I BELGIEN

La Fontaine aux truites

B-6769 Gerouville.
KOMMISSIONENS BESLUTNING af 26. oktober 1995 om ændring af beslutning 93/590/EF om Fællesskabets indkøb af mund- og klovesygeantigener som led i EF-foranstaltningen til beredskabslagre af mund- og klovesygevacciner (Tekst af betydning for EØS) (95/471/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 91/666/EØF af 11. december 1991 om oprettelse af EF-beredskabslagre af mund- og klovesygevacciner (1), særlig artikel 7, og

ud fra følgende betragtninger:

I Kommissionens beslutning 93/590/EF af 5. november 1993 om Fællesskabets indkøb af mund- og klovesygeantigener som led i EF-foranstaltningen til beredskabslagre af mund- og klovesygevacciner (2) er det fastsat, at antigenet skal opbevares fire steder;

antigenbanken i virksomheden Bayer AG, Köln, har underrettet Kommissionen om, at den ikke længere ønsker at yde EF denne service;

der bør derfor træffes bestemmelser for overførsel af det antigen, der opbevares i Köln, til en anden bank;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Artikel 3 i beslutning 93/590/EF affattes således:

»Artikel 3

Antigenet fordeles mellem de tre antigenbanker som følger:

a) Institute for Animal Health, Pirbright: 2,5 mio. doser af henholdsvis O1 europæisk stamme og A5 europæisk stamme

b) IZP Brescia: 2,5 mio. doser af henholdsvis O1 mellemøstlig stamme og A22

c) LNPB, Lyon: 2,5 mio. doser af henholdsvis O1 mellemøstlig stamme, A22, O1 europæisk stamme og A5 europæisk stamme.«

Artikel 2

Denne beslutning er rettet til medlemsstaterne.

Udfærdiget i Bruxelles, den 26. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 368 af 31. 12. 1991, s. 21.

(2) EFT nr. L 280 af 13. 11. 1993, s. 33.
RÅDETS AFGØRELSE af 30. oktober 1995 om beskikkelse af et medlem af og to suppleanter til Regionsudvalget (95/462/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse af 26. januar 1994 om beskikkelse af medlemmerne af og suppleanterne til Regionsudvalget for perioden fra den 26. januar 1994 til den 25. januar 1998 (1),

i betragtning af, at en plads som medlem af udvalget er blevet ledig, efter at Juan Hormaechea Cazon er trådt tilbage, hvilket Rådet blev underrettet om den 10. oktober 1995,

i betragtning af, at to pladser som suppleanter til udvalget er blevet ledige, efter at José Ramón Ruiz Martínez og Ramón Ropero-Mancera er trådt tilbage, hvilket Rådet blev underrettet om den 10. oktober 1995, og

under henvisning til indstillingen fra den spanske regering -

TRUFFET FØLGENDE AFGØRELSE:

Eneste artikel

Joaquín Martinez Sieso beskikkes som medlem af Regionsudvalget som efterfølger for Juan Hormaechea Cazon for den resterende del af dennes mandatperiode, dvs. indtil den 25. januar 1998.

Emilio Del Valle Rodriguez beskikkes som suppleant til Regionsudvalget som efterfølger for José Ramón Ruiz Martínez for den resterende del af dennes mandatperiode, dvs. indtil den 25. januar 1998.

Ignacio Sanchez Amor beskikkes som suppleant til Regionsudvalget som efterfølger for Ramón Ropero Mancera for den resterende del af dennes mandatperiode, dvs. indtil den 25. januar 1998.

Udfærdiget i Luxembourg, den 30. oktober 1995.

På Rådets vegne

J. SAAVEDRA ACEVEDO

Formand

(1) EFT nr. L 31 af 4. 2. 1994, s. 29.
RÅDETS AFGØRELSE af 30. oktober 1995 om beskikkelse af et medlem af og en suppleant til Regionsudvalget (95/463/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1),

i betragtning af, at en plads som medlem af ovennævnte udvalg er blevet ledig, efter at Juan Cruz Alli Aranguren er trådt tilbage, hvilket Rådet blev underrettet om den 12. oktober 1995,

i betragtning af, at en plads som suppleant til ovennævnte udvalg er blevet ledig, efter at Miguel Sanz Sesma er trådt tilbage, hvilket Rådet blev underrettet om den 12. oktober 1995,

under henvisning til indstillingen fra den spanske regering -

TRUFFET FØLGENDE AFGØRELSE:

Eneste artikel

Javier Otano Cid beskikkes som medlem af Regionsudvalget som efterfølger for Juan Cruz Alli Aranguren for den resterende del af dennes mandatperiode, dvs. indtil den 25. januar 1998.

Juan Cruz Alli Aranguren beskikkes som suppleant til Regionsudvalget som efterfølger for Miguel Sanz Sesma for den resterende del af dennes mandatperiode, dvs. indtil den 25. januar 1998.

Udfærdiget i Luxembourg, den 30. oktober 1995.

På Rådets vegne

J. SAAVEDRA ACEVEDO

Formand

(1) EFT nr. L 31 af 4. 2. 1994, s. 29.
KOMMISSIONENS BESLUTNING af 19. oktober 1995 om en dispensationsanmodning fra Det Forenede Kongerige i henhold til artikel 8, stk. 2, litra c), i Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (Kun den engelske udgave er autentisk) (95/459/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (1), senest ændret ved Kommissionens direktiv 93/81/EØF (2), og

ud fra følgende betragtninger:

Myndighederne i Det Forenede Kongerige har den 30. august 1994 indgivet en dispensationsanmodning til Kommissionen i medfør af artikel 8, stk. 2, litra c), i direktiv 70/156/EØF; anmodningen var ledsaget af en rapport med det i nævnte artikel 8 krævede indhold; anmodningen omhandlede montering af udvendige førerspejle på en særlig køretøjstype, nemlig et køretøj, hvor førersædet, der har et fast og bagudhældende ryglæn, er placeret i midten;

der er givet fyldestgørende begrundelse for, at man ved montering af et udvendigt førerspejl på denne særlige køretøjstype ikke kan opfylde forskrifterne i Kommissionens direktiv 83/321/EØF (3), især kravene til førerens synsfelt; beskrivelserne af prøver og prøveresultater og foranstaltningerne til opretholdelse af færdselssikkerheden er tilfredsstillende og fører til samme sikkerhedsniveau som de gældende direktiver;

det pågældende direktiv vil blive ændret, bl.a. således at udvendige førerspejle kan monteres korrekt på køretøjer, hvor førersædet er placeret i midten; indtil da er det forsvarligt at tillade EF-typegodkendelse af den køretøjstype, der er omfattet af dispensationsanmodningen;

foranstaltningen i nærværende beslutning er i overensstemmelse med udtalelse fra det udvalg for tilpasning til den tekniske udvikling af direktiver om fjernelse af tekniske handelshindringer i automobilsektoren, som er nedsat ved direktiv 70/156/EØF -

VEDTAGET FØLGENDE BESLUTNING:

Artikel 1

Kommissionen imødekommer den dispensationsanmodning, som myndighederne i Det Forenede Kongerige den 30. august 1994 har indgivet i medfør af artikel 8, stk. 2, litra c), i direktiv 70/156/EØF vedrørende montering af udvendige førerspejle på en køretøjstype, hvor førersædet, der har et fast og bagudhældende ryglæn, er placeret i midten, med henblik på EF-typegodkendelse.

Artikel 2

Denne beslutning er rettet til Det Forenede Kongerige, Storbritannien og Nordirland.

Udfærdiget i Bruxelles, den 19. oktober 1995.

På Kommissionens vegne

Martin BANGEMANN

Medlem af Kommissionen

(1) EFT nr. L 42 af 23. 2. 1970, s. 1.

(2) EFT nr. L 264 af 23. 10. 1993, s. 49.

(3) EFT nr. L 147 af 14. 6. 1988, s. 77.
KOMMISSIONENS BESLUTNING af 27. oktober 1995 om beskyttelsesforanstaltninger for venezuelansk encephalomyelitis i Venezuela og i Colombia (Tekst af betydning for EØS) (95/461/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), senest ændret ved akten vedrørende Østrigs, Finlands og Sveriges tiltrædelse, særlig artikel 18, og

ud fra følgende betragtninger:

Der er konstateret udbrud af venezuelansk encephalomyelitis i Venezuela og i Colombia;

udbruddet af venezuelansk encephalomyelitis i Venezuela og i Colombia udgør en alvorlig trussel for medlemsstaternes hovdyr i betragtning af hovdyrs bevægelser;

det er derfor nødvendigt at forbyde genindførsel af registrerede heste efter midlertidig udførsel fra Venezuela og Colombia;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Medlemsstaterne forbyder genindførsel af registrerede heste efter midlertidig udførsel fra Venezuela og Colombia.

Artikel 2

Medlemsstaterne ændrer de foranstaltninger, de anvender over for Venezuela og Colombia, for at efterkomme denne beslutning. De underretter Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 27. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 56.
KOMMISSIONENS AFGØRELSE af 2. oktober 1995 om tilpasning af de justeringskoefficienter, der fra 1. december 1993 finder anvendelse på lønninger til tjenestemænd i De Europæiske Fællesskaber, som gør tjeneste i tredjelande (95/450/EF, Euratom, EKSF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af et fælles Råd og en fælles Kommission for De Europæiske Fællesskaber,

under henvisning til vedtægten for tjenestemænd i De Europæiske Fællesskaber, fastsat ved forordning (EØF, Euratom, EKSF) nr. 259/68 (1), senest ændret ved forordning (EKSF, EF, Euratom) nr. 3161/94 (2), særlig artikel 13, stk. 2, i bilag X til vedtægten, og

ud fra følgende betragtninger:

I Rådets forordning (EF, Euratom, EKSF) nr. 793/95 (3), fastsattes i medfør af artikel 13, stk. 1, i bilag X til vedtægten de justeringskoefficienter, hvormed de lønninger korrigeres fra 1. juli 1993, der i tjenestestedets valuta, udbetales til tjenestemænd ansat i tredjelande;

Kommissionen har i de seneste måneder foretaget forskellige tilpasninger af disse justeringskoefficienter (4) i overensstemmelse med artikel 13, stk. 2, i bilag X til vedtægten;

fra 1. december 1993 bør visse af disse justeringskoefficienter tilpasses, idet de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne -

TRUFFET FØLGENDE AFGØRELSE:

Eneste artikel

Med virkning fra 1. december 1993 tilpasses de justeringskoefficienter, der finder anvendelse på lønninger, som i tjenestestedets valuta udbetales til tjenestemænd ansat i tredjelande, som anført i bilaget.

Til beregning af disse vederlag anvendes de vekselkurser, der blev brugt ved gennemførelsen af Den Europæiske Unions budget for den måned, der gik forud for den dato, hvor nærværende afgørelse fik virkning, dvs. november 1993.

Udfærdiget i Bruxelles, den 2. oktober 1995.

På Kommissionens vegne

Karel VAN MIERT

Medlem af Kommissionen

(1) EFT nr. L 56 af 4. 3. 1968, s. 1.

(2) EFT nr. L 335 af 23. 12. 1994, s. 1.

(3) EFT nr. L 80 af 8. 4. 1995, s. 1.

(4) EFT nr. L 163 af 14. 7. 1995, s. 32-41.

BILAG

>TABELPOSITION>